Դատախազը շարունակեց՝ թվարկելով Պավել Մանուկյանի և զինված խմբի մյուս անդամների ձեռք բերած զենքերը, ասաց, որ քննությամբ չի պարզվել, թե ինչ հանգամանքներում են դրանք հայտնվել նրանց մոտ: Արամ Արամյանը, սակայն, չկարողացավ ավարտել մեղադրականի ընթերցումը։ «Սասնա ծռերի» անդամ, «Միայնակ Գայլ» մականվամբ հայտնի Արայիկ Խանդոյանն ասաց՝ չի կարող լսել այս ամենը և ուզում է դուրս գալ դահլիճից։